gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6242, del 09-04-2010 (2010/3380)

Informació pública de la modificació del pla parcial de millora de la unitat d'execució residencial 4.1 del PPR-4.
------------------------------------------------------------------------------------------------------------------

### Dades del document

Número de DOGV
:   6242

Data del DOGV
:   09-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3380


Data del document
:   05-03-2010

Organisme emissor
:   Ajuntament d'Alginet

Tipus de document
:   Anunci

Descriptors 

:   * Alginet
    * pla d'urbanisme
    * administració local

Informació pública de la modificació del pla parcial de millora de la unitat d'execució residencial 4.1 del PPR-4. [2010/3380]  
El Ple de la corporació, en sessió de 4 de març de 2010, va acordar iniciar la tramitació de l'expedient per a la modificació del pla parcial de millora de la unitat d'execució residencial 4.1, que consisteix en identificar la parcel·la que ha de quedar afecta a la promoció d'habitatges socials en l'actual parcel·la «I» i, simultàniament, mantenir el sòl dotacional i identificar-lo en una altra parcel·la, l'actual «E» i tot això sense alterar els estàndards dotacionals assignats i sense afectar al còmput de l'edificabilitat residencial de l'àmbit, ni de la parcel·la «E», així com la modificació de les normes urbanístiques.  
La qual cosa se sotmet a informació pública d'acord amb l'article 83.2.a de la Llei 16/2005, de 30 de desembre, Urbanística Valenciana, per període d'un mes, durant el qual podran formular-se al·legacions. El document es troba depositat per a la seua consulta a l'Ajuntament així com en la pàgina web ().  
Alginet, 5 de març de 2010. El secretari: José Vicente Ibor Ridaura.
Diari Oficial de la Generalitat Valenciana


Sumari del DOGV 6300, del 30-06-2010 (2010/7476)

Adjudicació definitiva número 33/2010. Subministrament d'impresos diversos per al Departament de Salut d'Alacant - Hospital General.
------------------------------------------------------------------------------------------------------------------------------------

### Dades del document

Número de DOGV
:   6300

Data del DOGV
:   30-06-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/7476


Data del document
:   25-06-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació definitiva número 33/2010. Subministrament d'impresos diversos per al Departament de Salut d'Alacant - Hospital General. [2010/7476]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut d'Alacant - Hospital General. Avinguda Pintor Baeza, 12, 03619 - Alacant. Telèfon 86 5253222, fax 97 3404020.  
c) Número d'expedient: 33/2010.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament d'impresos diversos.  
c) Lots: 12  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6193 de 27 de gener del 2010.  
3. Tramitació, procediment i forma d'adjudicació  
a) Tramitació: anticipada.  
b) Procediment: obert.  
c) Forma: oferta econòmica més avantatjosa, en funció de diversos criteris.  
4. Pressupost base de licitació  
Import total: cent setze mil nou-cents quatre euros amb setanta-quatre cèntims (116.904,74 €) IVA exclòs; cent trenta-cinc mil sis-cents nou euros amb cinquanta-un cèntims (135.609,51 €) IVA inclòs.  
5. Adjudicació definitiva  
a) Data: 27 de maig del 2010.  
b) Contractista: lot, empresa i import adjudicació (IVA inclòs):  
Lot 1: GERSA INFORMÀTICA, SL. 9.880,42 €  
Lot 2: ALFA-PRINT SERVICIS GRÀFICS, SL. 8.210,09 €  
Lot 3: ADDO IMPRESSORS, SA.L. 8.552,45 €  
Lot 4: ADDO IMPRESSORS, SA.L. 10.073,90 €  
Lot 5: ALFA-PRINT SERVICIS GRÀFICS, SL. 1.003,98 €  
Lot 6: GERSA INFORMÀTICA, SL. 5.365,70 €  
Lot 7: ALFA-PRINT SERVICIS GRÀFICS, SL. 978,85 €  
Lot 8: GERSA INFORMÀTICA, SL. 30.423,41 €  
Lot 9: ADDO IMPRESSORS, SA.L. 1.678,47 €  
Lot 10: ADDO IMPRESSORS, SA.L. 14.882,43 €  
Lot 11: ALFA-PRINT SERVICIS GRÀFICS, SL. 11.651,60 €  
Lot 12: ALFA-PRINT SERVICIS GRÀFICS, SL. 719,66 €  
c) Nacionalitat: espanyola.  
València, 25 de juny del 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6371, del 07-10-2010 (2010/10209)

Notificació de la sentència dictada en el judici verbal número 2034/2009.
-------------------------------------------------------------------------

### Dades del document

Número de DOGV
:   6371

Data del DOGV
:   07-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10393


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 2034/2009. [2010/10526]  
Judici verbal 002034/2009  
Part demandant: Comunitat de Propietaris Edificio Luz III.  
Part demandada: Juan Alfonso Peñaranda García.   
Sobre: verbals de propietat horitzontal.   
En el judici a què es fa referència s'ha dictat la resolució que té el text que, literalment, és com segueix:  
«Dispositiva   
Estime de forma íntegra la demanda interposada por la Comunitat de Propietaris Edificio Luz III, representada per la procuradora dels tribunals María Ferrandis Montoliu i assistida pel lletrat el senyor Mourenza Vázquez, contra Juan Alfonso Peñaranda García, en situació de rebel·lia processal, i condemne a la part demandada al pagament de mil cinquanta-nou euros i huitanta-dos cèntims (1.059,82 euros) així com al pagament dels interessos legals, de conformitat amb el fonament de dret quart, i les costes.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i s'assenyale la voluntat de recórrer-hi, indicant els pronunciaments que s'impugnen; perquè siga admés el recurs, caldrà adjuntar un justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la Llei Orgànica 1/2009, de 3 de novembre).  
Aquesta és la meua sentència, de què caldrà dur l'original al llibre corresponent i una testimoniança literal a les actuacions, que pronuncie, mane i firme, Rafael Ruiz Giménez, magistrat jutge titular del Jutjat de Primera Instància número 3 de Torrevieja i partit.  
Publicació. La sentència anterior va ser llegida i publicada pel magistrat jutge que la va dictar, mentre celebrava audiència pública en el dia de la seua data; jo, el secretari judicial, en done fe».   
Atés que es desconeix el domicili o la residència actuals de la part demandada, per resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència de data 9 de juliol de 2010.   
Torrevieja, 27 de juliol de 2010.- El secretari judicial: José Miguel García Pérez.
Diari Oficial de la Generalitat Valenciana


Sumari del DOGV 6279, del 01-06-2010 (2010/5828)

Informació pública de l'aprovació del projecte de modificació del Pla Parcial Villa Amalia.
-------------------------------------------------------------------------------------------

### Dades del document

Número de DOGV
:   6279

Data del DOGV
:   01-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5828


Data del document
:   07-04-2010

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * pla d'urbanisme
    * administració local

Informació pública de l'aprovació del projecte de modificació del Pla Parcial Villa Amalia.  
 [2010/5828]  
Francisco Moreno Juárez, delegat d'Urbanisme de l'Ajuntament de Torrevieja, fa saber:   
Que la Junta de Govern Local, en la sessió celebrada el dia 30 de març de 2010, va adoptar, entre d'altres, l'acord següent:  
«1. Aprovar el projecte de modificació del Pla Parcial Villa Amalia, relatiu a les places d'aparcament a la zona d'equipament docent instruït per aquest Ajuntament.  
2. Sotmetre a informació pública per un període mínim d'un mes anunciada en el Diari Oficial de la Comunitat Valenciana i en un diari no oficial d'àmplia difusió a la localitat. Durant aquest termini el projecte diligenciat haurà d'estar dipositat per a la consulta pública a l'Ajuntament, Servei d'Urbanisme».  
Torrevieja, 7 d'abril de 2010.- El delegat d'Urbanisme: Francisco Moreno Juárez.
Diari Oficial de la Generalitat Valenciana


Sumari del DOGV 6231, del 23-03-2010 (2010/3182)

CORRECCIÓ d'errades de la Resolució de 10 de març de 2010, del director territorial d'Educació d'Alacant, per la qual s'establix el calendari i el procediment d'admissió de l'alumnat en centres públics i centres privats concertats, no universitaris, per al curs 2010/2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6231

Data del DOGV
:   23-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3182


Data del document
:   23-03-2010

Organisme emissor
:   Conselleria d'Educació

Tipus de document
:   Correcció d'errades

Correcció d'errades

 Descriptors 

:   * Alacant
    * ensenyament públic
    * calendari escolar
    * alumnat
    * accés a l'educació
    * alumne

CORRECCIÓ d'errades de la Resolució de 10 de març de 2010, del director territorial d'Educació d'Alacant, per la qual s'establix el calendari i el procediment d'admissió de l'alumnat en centres públics i centres privats concertats, no universitaris, per al curs 2010/2011. [2010/3182]
S'ha observat una errada a la publicació de la resolució esmentada (DOCV núm. 6229, de 18.03.2010), que consisteix a l'omissió de la darrera pàgina de l'annex V, que es reprodueix tot seguit.
Diari Oficial de la Generalitat Valenciana


Sumari del DOGV 6276, del 27-05-2010 (2010/6038)

Correcció d'errades de la informació pública de la sol·licitud d'autorització ambiental integrada per a un centre de transferència de residus perillosos i no perillosos al terme municipal d'Albatera.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6038


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Correcció d'errades

Correcció d'errades de la informació pública de la sol·licitud d'autorització ambiental integrada per a un centre de transferència de residus perillosos i no perillosos al terme municipal d'Albatera. [2010/6038]  
Publicat en el Diari Oficial de la Comunitat Valenciana número 6269, de data 18 de maig de 2010, l'anunci d'informació pública de l'autorització ambiental integrada per a un centre de transferència de residus perillosos i no perillosos al terme municipal d'Albatera, s'hi ha detectat una errada, per la qual cosa s'efectua la correcció següent:  
On diu:  
«Durant aquest termini els interessats podran examinar els projectes presentats en la Direcció Territorial de la Conselleria de Medi Ambient, Aigua, Urbanisme i Habitatge, al carrer Churruca, 29, d'Alacant i a l'Ajuntament d'Alacant, on estarà exposada en hores d'atenció al públic.»;  
Ha de dir:  
«Durant aquest termini els interessats podran examinar els projectes presentats en la Direcció Territorial de la Conselleria de Medi Ambient, Aigua, Urbanisme i Habitatge, al carrer Churruca, 29, d'Alacant i a l'Ajuntament d'Albatera, on estarà exposada en hores d'atenció al públic.».  
Alacant, 19 de maig de 2010.- El director territorial: Ramón Rizo Aldeguer.
Diari Oficial de la Generalitat Valenciana


Sumari del DOGV 6266, del 13-05-2010 (2010/5012)

Modificació dels estatuts de l'organització sindical denominada Associació Sindical Independent de Policies Locals i Bombers de la Comunitat Valenciana (ASIPOLB CV).
---------------------------------------------------------------------------------------------------------------------------------------------------------------------

### Dades del document

Número de DOGV
:   6266

Data del DOGV
:   13-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5012


Organisme emissor
:   Conselleria d'Economia, Hisenda i Ocupació

Tipus de document
:   Anunci

Modificació dels estatuts de l'organització sindical denominada Associació Sindical Independent de Policies Locals i Bombers de la Comunitat Valenciana (ASIPOLB CV). [2010/5012]  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en esta, es fa públic que han sigut dipositats en esta oficina, adscrita a la Direcció General de Treball, Cooperativisme i Economia Social, el nou text dels estatuts de l'organització sindical denominada Associació Sindical Independent de Policies Locals i Bombers de la Comunitat Valenciana (ASIPOLB CV).  
Segons el que es va acordar en el Congrés Autonòmic extraordinari realitzat el dia 20 de març de 2010, la modificació afecta l'àmbit funcional i la denominació, de manera que se suprimix la referència al cos de bombers i altres col·lectius representats i inclou la modificació de la denominació, que passa a ser Sindicat de Policies Locals de la Comunitat Valenciana (SIPOL CV).  
El seu àmbit territorial se circumscriu a la Comunitat Valenciana i el professional comprén totes les persones relacionades amb la plantilla de policies locals, o denominació anàloga, si és el cas, en totes les seues escales i categories, siga quin siga el tipus de relació que com a empleat públic mantinga amb l'administració local. Consten com a firmants de l'acta de constitució: Salvador Juan Gimeno Benlliure, Eugenio de Llanos Sánchez, Rosa Mª Rodrigo García, Héctor Martínez Gascó, Alejandro García González, Rafael de Cubas Morcillo i Javier Martínez Sáez.  
València, 25 de març de 2010.- L'encarregada de l'Oficina de Dipòsit d'Estatuts d'Organitzacions Professionals: Mª Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 6198, del 03-02-2010 (2010/1050)

Notificació en extracte de la resolució per la qual es declara la caducitat de l'expedient número 714/2008 de sol·licitud de permís d'investigació.
---------------------------------------------------------------------------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1050


Data del document
:   26-01-2010

Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació en extracte de la resolució per la qual es declara la caducitat de l'expedient número 714/2008 de sol·licitud de permís d'investigació. [2010/1050]  
Atés que no s'ha pogut efectuar la notificació de l'acte administratiu que a continuació s'indica a l'interessat en el domicili designat, se'n procedix a la publicació en el Diari Oficial de la Comunitat Valenciana, de conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.  
Expedient: 714/08.  
Interessat: Hismar Alicante, SL.  
Últim domicili conegut: c/ Pintor Lorenzo Casanova, 43, 03936 Alacant.  
Acte: Resolució de la Direcció General d'Indústria i Innovació, de 4 de desembre de 2009, per la qual es declara la caducitat de l'expedient de sol·licitud del permís d'investigació per a recursos de la secció C) Tatiana, núm. 2.690, als termes municipals d'Aspe, la Romana i Hondón de las Nieves, província d'Alacant, i l'arxiu de les actuacions.  
Perquè l'interessat puga tenir coneixement íntegre de l'acte podrà comparéixer en el termini de 10 dies hàbils, comptats a partir de l'endemà de la publicació en el Diari Oficial de la Comunitat Valenciana, al Servei d'Ordenació i Seguretat Minera de la Direcció General d'Indústria i Innovació, situat en el número 32 del carrer de Colom de València.  
Una vegada transcorregut el dit termini sense que tinga lloc compareixença, es considerarà efectuada la notificació corresponent i iniciat el termini d'un mes per a la interposició, si és el cas, de recurs d'alçada davant el secretari autonòmic d'Indústria, Comerç i Innovació de la Conselleria d'Indústria, Comerç i Innovació, de conformitat amb el que s'ha disposat en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de gener de 2010.- El cap de l'Àrea d'Indústria i Innovació: José Manuel Masip Segarra.
Diari Oficial de la Generalitat Valenciana


Sumari del DOGV 6198, del 03-02-2010 (2010/748)

Adjudicació expedient número CNMY09/06-6/158. Servei de gestió integral de la Residència de Persones Majors Dependents i Centre de Dia d'Elx (Alacant).
-------------------------------------------------------------------------------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/748


Data del document
:   19-01-2010

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació expedient número CNMY09/06-6/158. Servei de gestió integral de la Residència de Persones Majors Dependents i Centre de Dia d'Elx (Alacant). [2010/748]  
1. Entitat adjudicadora  
a) Organisme: Conselleria de Benestar Social  
b) Dependència que tramita l'expedient: Subsecretaria. Servei de Contractació i Inversions.  
c) Número de l'expedient: CNMY09/06-6/158  
2. Objecte del contracte  
a) Descripció de l'objecte: Servei de gestió integral de la Residència de Persones Majors Dependents i Centre de Dia d'Elx. (Alacant).  
b) Data de publicació: 1 d'octubre de 2009  
c) Butlletí o diari oficial i data de publicació de l'anunci de licitació: DOCV núm. 6114 - 1 d'octubre de 2009  
3. Tramitació, procediment i forma d'adjudicació.  
a) Tramitació: ordinària  
b) Procediment: obert  
c) Forma: diversos criteris d'adjudicació.  
4. Pressupost base de licitació  
Import total: 83.002.420,80 euros, iva exclòs.  
5. Adjudicació  
a) Data: 30 de desembre de 2009  
b) Contractista: UTE Fundación Salud y Comunidad - Valoriza Servicios a la Dependencia, SL.  
c) Nacionalitat: Espanya  
d) Import d'adjudicació: 9.885.101,84 euros, iva exclós.  
València, 19 de gener de 2010.- La subsecretària (p.d. DOCV. núm 5967, de 04.03.2009): Alida C. Mas Taberner.
Diari Oficial de la Generalitat Valenciana


Sumari del DOGV 6245, del 14-04-2010 (2010/3591)

RESOLUCIÓ de 30 de març de 2010, de la Universitat d'Alacant, per la qual nomena professor titular d'universitat (DF02634), en l'àrea de coneixement de Ciència Política i de l'Administració, José Jesús Sanmartín Pardo.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3591


Data del document
:   30-03-2010

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 30 de març de 2010, de la Universitat d'Alacant, per la qual nomena professor titular d'universitat (DF02634), en l'àrea de coneixement de Ciència Política i de l'Administració, José Jesús Sanmartín Pardo. [2010/3591]  
De conformitat amb la proposta elevada per la comissió nomenada per a jutjar la plaça de professor titular d'universitat (DF02634), convocada per la Resolució de 23 de desembre de 2009 (BOE de 13 de gener de 2010), de l'àrea de coneixement de Ciència Política i de l'Administració, Departament d'Estudis Jurídics de l'Estat, i presentada per l'interessat la documentació a què fa referència la base novena de la convocatòria, este Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenrotllen, ha resolt:  
Nomenar José Jesús Sanmartín Pardo, amb document nacional d'identitat número 73039072, professor titular d'universitat, de l'àrea de coneixement de Ciència Política i de l'Administració, adscrita al Departament d'Estudis Jurídics de l'Estat.   
Alacant, 30 de març de 2010.- El rector: Ignacio Jiménez Raneda.